## dachser_inteligent_logistics

Tlačová správa V Bratislave, 24. 1. 2021

# **DACHSER rozšiřuje kapacity vo Francúzsku**

**Spoločnosť DACHSER opäť rozširuje svoju sieť vo Francúzsku: na jeseň 2021 presťahuje dve pobočky na severe a juhovýchode krajiny do väčších priestorov. Nové tranzitné terminály v Rouene (v regióne Normandia) a Annecy (v regióne Auvergne-Rhône-Alpes), sú reakciou spoločnosti DACHSER na dynamický rast trhu.**

Nová pobočka v Rouene, významnom meste Normandie, slúži najmä zákazníkom v priemyselnom sektore, sektore luxusného tovaru a maloobchode. Novovybudovaný tranzitný terminál má celkovú plochu 5 100 m2 a 50 prestupných brán s celkovou plochou 48 000 m2. Len o niekoľko kilometrov ďalej sa nachádza sklad v Le Grand-Queville, ktorý bol otvorený minulý rok. Nový tranzitný terminál umožnil ďalšiu optimalizáciu kapacity v regióne. „Toto nové miesto nám umožňuje ponúknuť našim zákazníkom celú škálu služieb a reagovať na zvýšený dopyt,“ hovorí Stéphane Got, generálny riaditeľ spoločnosti DACHSER Normandia.

### **Dobré spojenie aj na juhovýchode**

V alpskom meste Annecy na juhovýchode Francúzska sa ďalšia nová pobočka tiež snaží optimalizovať kapacitu, aby uspokojila rastúci dopyt. Nová pobočka má tranzitný terminál s rozlohou 2 300 m2 a 18 prestupnými bránami. „Pobočka v Annecy zdvojnásobuje našu logistickú kapacitu a výrazne posilňuje našu prítomnosť v regióne,“ hovorí Mehdi Bejaoui, generálny riaditeľ spoločnosti DACHSER Rhône Alpes. Annecy má výhodnú polohu na diaľnici A41 medzi Ženevou na severe a Grenobleom na juhu, odkiaľ premávajú pravidelné denné spoje do Švajčiarska a Nemecka.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk